**ΔΕΛΤΙΟ ΤΥΠΟΥ**

**Τα κρασιά της 1979WINES ανάμεσα στα κορυφαία του ελληνικού αμπελώνα.**

*Σπουδαία διάκριση στο Great Greek Wines 2025 και υψηλές βαθμολογίες από τη Julia Harding MW στο JancisRobinson.com*

Για τη 1979WINES – μια νέα οινοποιητική προσπάθεια που στοχεύει στην ανανέωση ενός κρασιού βαθιά ριζωμένου στην ελληνική κληρονομιά – τέτοιες στιγμές αποκτούν ξεχωριστή σημασία, ιδίως όταν έρχονται σε ένα τόσο πρώιμο στάδιο της διαδρομής.

Η αρχή έγινε με την πολύ σημαντική διάκριση της ρετσίνας μας **Kallos Thalassino** 2022 *Ousia*, η οποία συμπεριλήφθηκε στη λίστα *Great Greek Wines 2025.* Μια πλατφόρμα υψηλού κύρους, που δημιούργησε ο Γιάννης Καρακάσης MW και η οποία κάθε χρόνο αναδεικνύει τα κορυφαία ελληνικά κρασιά, προσφέροντάς τους διεθνή προβολή και αναγνώριση.

Ακολούθησε η εξαιρετικά τιμητική βαθμολόγηση των κρασιών μας από τη **Julia Harding MW**, senior editor του *JancisRobinson.com*, η οποία χαρακτήρισε την προσπάθειά μας ως «ένα νέο εγχείρημα, όπου η καθαρότητα του ρετσινιού – η προέλευση και ο τρόπος συλλογής του – οδηγείται σε ένα εντελώς νέο επίπεδο».

**Οι βαθμολογίες και τα σχόλιά της:**

– **18,5/20** για το **Kallos Thalassino 2022** *Ousia*

– **18,5/20** για το **Kallos Stergiano 2022** *Ousia*

– **17,5/20** για το **Kallos 2020** *Phos*

Οι βαθμολογίες των κρασιών μας **Kallos Thalassino** και **Kallos Stergiano** είναι **οι υψηλότερες που έχουν απονεμηθεί ποτέ σε ρετσίνα**, ενώ συγκαταλέγονται στις **30 κορυφαίες βαθμολογίες που έχουν δοθεί συνολικά σε ελληνικά κρασιά** από τη συγκεκριμένη παγκοσμίου κύρους πλατφόρμα.

Η **1979WINES** συνεχίζει να επενδύει με πάθος στη δυναμική της ρετσίνας. Μέσα από την επιστημονική έρευνα, τον σεβασμό στην πρώτη ύλη και τη βαθιά σύνδεση με το ελληνικό τοπίο, δημιουργούμε κρασιά με αυθεντική ταυτότητα και ξεκάθαρη διεθνή προοπτική.